stanford-oval/wikipedia huggingface dataset:
อาเธอร์ เบญจกุล
ประวัติ

อาเธอร์ บุญ เบญจกุล เกิดที่จังหวัดชลบุรี เป็นบุตรชายของนายจักรพันธ์ และ นางเอพริล แอน เบญจกุล ชาวอเมริกัน เป็นบุตรคนสุดท้องจากพี่น้อง 2 คน พี่ชายชื่อ คริสโตเฟอร์ แจ๊ค เบญจกุล อดีตนักแสดงดาวรุ่ง และ เจฟฟรี เบญจกุลวิวัฒน์ หลังจากจบการศึกษาระดับอุดมศึกษาที่มหาวิทยาลัยอัสสัมชัญ คณะนิเทศศาสตร์ สาขาวิชาการโฆษณา เขาไปสมัครทำงานที่โอกีวี ทำได้ประมาณ 3-4 เดือน ก็ลาออก เพราะไม่ได้ใช้ความคิดสร้างสรรค์ที่เรียนมา จึงไปสมัครเป็นวีเจทางเอ็มทีวีไทยแลนด์ จนได้มาแคสติงละครเรื่อง มายาตวัน จากการชักชวนของผู้จัด ณัฏฐนันท์ ฉวีวงษ์ ของค่ายทีวีซีน
ผลงาน > ละครโทรทัศน์

| 0 | 1 | 2 | 3 |
| --- | --- | --- | --- |

| ปี พ.ศ. | เรื่อง | รับบท | ออกอากาศ |
| 2556 | มายาตวัน | เอกชัย (เอก) | ช่อง 3 |
| 2557 | ไฟในวายุ | วิธู | ช่อง 3 |
| 2558 | หัวใจปฐพี | ภาคิน | ช่อง 3 |
| 2558 | หัวใจมีเงา | หมอประสพ | ช่องวัน |
| 2558 | Devil Lover เผลอใจ..ให้นายปีศาจ | เควิน | จีเอ็มเอ็ม 25 |
| 2560 | 7 วันจองเวร 2 | พัตเตอร์ (รับเชิญ) | ช่องเวิร์คพอยท์ |
ผลงาน > พิธีกร

พิธีกรภาคสนามรายการ 168 ชั่วโมง
ผลงาน > วีเจ

เอ็มทีวีไทยแลนด์
แหล่งข้อมูลอื่น

อาเธอร์ เบญจกุล ที่อินสตาแกรม
พญากือนา

| พญากือนา |
| --- | --- |

พระมหากษัตริย์แห่งล้านนา พระองค์ที่ 6
ครองราชย์: พ.ศ. 1898–1928 (30 ปี)
ก่อนหน้า: พญาผายู
ถัดไป: พญาแสนเมืองมา

คู่อภิเษก: จิตราเทวี, พระนางยสุนทราเทวี
พระราชบุตร: พญาแสนเมืองมา
ราชวงศ์: มังราย
พระราชบิดา: พญาผายู
พญากือนา (ไทยถิ่นเหนือ: ), พญาธรรมิกราช หรือ เจ้าท้าวสองแสนนา อันธรรมิกราช เป็นพระมหากษัตริย์ล้านนา รัชกาลที่ 6 แห่งราชวงศ์มังราย ทรงครองราชย์ระหว่าง พ.ศ. 1898 - พ.ศ. 1928 เป็นพระราชโอรสในพญาผายูกับพระนางจิตราเทวี
พญากือนามีศรัทธาในศาสนาพุทธอย่างแรงกล้า โปรดให้อาราธนาพระสุมนเถรจากกรุงสุโขทัยมาประดิษฐานพุทธศาสนาแบบลังกาวงศ์ในล้านนา และอัญเชิญพระบรมสารีริกธาตุไปประดิษฐานบนดอยสุเทพ
พระอุปนิสัย

พงศาวดารโยนก ฉบับหอสมุดแห่งชาติ กล่าวว่า:-
ฝ่ายพระเจ้ากือนาครอบราชสมบัติเมืองนครพิงค์เชียงใหม่ประกอบชอบด้วยทศพิธราชธรรมเลอมใสในพระวรพุทธศาสนา และพอพระทัยศึกษาศิลปศาสตร์ต่าง ๆ ทรงชำนิชำนาญในทางโหราศาสตร์ ศัพทศาสตร์ นิทานอุปเทศ เพทางคศาสตร์ คชศาสตร์ เป็นต้น ทรงพระปรีชาสามารถในราชกิจใหญ่น้อยต่าง ๆ ท้าวพระยานานาประเทศทั้งหลายก็ยำเกรงน้อมนำบรรณาการยื่นถวายบ่มิขาด กาลยามนั้นเมืองนครพิงค์เชียงใหม่สมบูรณ์ด้วยธัญญาหารและแสนเสนามาตย์ราษฎรประชาผู้กล้าผู้หาร บริบูรณ์ด้วยศฤงคารและราชสมบัติราชฎรชื่นบานชุ่มเย็นเป็นเกษมสุขทั่วกัน
เรย์ (นักร้อง)

| เรย์ |
| --- | --- |
เรย์ขณะแสดงเมื่อปี 2023
เกิด: เรเชล แอกาธา คีน  (1997-10-24) 24 ตุลาคม ค.ศ. 1997 (27 ปี) ทูติง ลอนดอน อังกฤษ
อาชีพ: นักร้อง-นักแต่งเพลง โปรดิวเซอร์
ปีปฏิบัติงาน: 2014–ปัจจุบัน
ผลงาน: ผลงานเพลง
รางวัล: รายการทั้งหมด
อาชีพทางดนตรี
แนวเพลง: ป็อป อาร์แอนด์บี แจ๊ส โซล แดนซ์
เครื่องดนตรี: เสียงร้อง
ค่ายเพลง:  โพลีดอร์  ฮูแมนรีซอร์ส 

เว็บไซต์: rayeofficial.com
 นักดนตรี
เรเชล แอกาธา คีน (อังกฤษ: Rachel Agatha Keen; เกิด 24 ตุลาคม ค.ศ. 1997) หรือชื่อในวงการคือ เรย์ (อังกฤษ: Raye) เป็นนักร้อง-นักแต่งเพลงชาวบริติช เธอเป็นที่รู้จักครั้งแรกหลังจากเซ็นสัญญากับโพลีดอร์เรเคิดส์และได้ออกซิงเกิลแนวแดนซ์และแผ่นเสียงอัลบัมสั้นตามมามากมาย หลังจากยุติสัญญากับโพลีดอร์ เรย์เริ่มได้รับความสนใจจากสื่อมวลชน โดยมีรายงานว่าค่ายเพลงปฏิเสธที่จะออกอัลบั้มชุดแรกให้กับเธอ
เรย์ออกสตูดิโออัลบั้มชุดแรกด้วยตนเองชื่อ มายทเวนตีเฟิสต์เซนจูรีบลูส์ (2023) ซึ่งได้รับเสียงชื่นชมจากนักวิจารณ์ ซิงเกิลที่สามของอัลบั้ม "อิสเคฟฟิสซึม" ได้รับความนิยมบนโซเชียลมีเดีย และกลายเป็นเพลงแรกของเธอที่เข้าสู่ชาร์ตซิงเกิลแห่งสหราชอาณาจักร และบิลบอร์ด ฮอต 100 ที่งานบริตอะวอดส์ 2024 เรย์คว้าหกรางวัล ซึ่งรวมถึงศิลปินบริติชแห่งปี และทำสถิติเป็นศิลปินที่ได้รับรางวัลมากที่สุดในพิธีเดียวจากองค์กรดังกล่าว นอกจากนี้ บีบีซี ยังจัดให้เธออยู่ในรายชื่อ สตรี 100 คน ประจำปี 2024 ที่งานรางวัลแกรมมี ครั้งที่ 67 เธอได้เข้าชิงสามรางวัล ซึ่งรวมถึงศิลปินหน้าใหม่ยอดเยี่ยมด้วย
เนื้อเพลงของเรย์มุ่งเน้นเกี่ยวกับการดิ้นรนของตัวเธอเองและปัญหาร่วมสมัยต่าง ๆ แนวดนตรีผสมผสานของเธอมักได้รับอิทธิพลมาจากแจ๊ส แต่ในขณะเดียวกันก็รวมแนวเพลงอื่น ๆ อย่างป็อป, อาร์แอนด์บี และโซล นอกเหนือจากผลงานเพลงของตนเองแล้ว เรย์ได้ร่วมเขียนเพลงให้กับศิลปินคนอื่น ๆ ด้วย เช่น บียอนเซ่, ชาร์ลี เอ็กซ์ซีเอ็กซ์, จอห์น เลเจนด์ และลิตเทิลมิกซ์
ชีวิตช่วงแรก

เรเชล แอกาธา คีน เกิดเมื่อวันที่ 24 ตุลาคม ค.ศ. 1997 ในทูติง ลอนดอน มารดาเป็นชาวกานา-สวิส ผู้ทำงานด้านสุขภาพจิต ส่วนบิดาเป็นชาวอังกฤษจากยอร์กเชอร์ เธอมีน้องสาวสามคน ได้แก่ แอบบี ลินน์ เป็นนักแต่งเพลง ขณะที่ลอเรนและเคตลีน เป็นนักดนตรี ในวัยเด็ก เรย์ต้องเข้าโบสถ์อยู่บ่อยครั้งเพราะมารดาของเธอเป็นนักร้องในคณะประสานเสียง และบิดาของเธอก็เป็นผู้อำนวยการด้านดนตรี หลังจากนั้น ครอบครัวของเธอย้ายไปอาศัยอยู่ในครอยดอน ซึ่งตั้งอยู่ทางตอนใต้ของลอนดอน โดยเธอเติบโตอยู่ที่นั่นและเข้าเรียนที่โรงเรียนวูดโคตไฮสกูล
การอยู่ท่ามกลางเสียงดนตรี ทำให้เรย์เริ่มสนใจการเป็นศิลปินตั้งแต่อายุ 8 ปี เธอเขียนเพลงด้วยตนเองครั้งแรกสำหรับการแสดงในคอนเสิร์ตชั้นปีหก และยังได้แสดงที่อาสนวิหารซัดเดิร์ก หลังบิดาของเธอสอนเธอเล่นเปียโน เมื่ออายุ 14 ปี เรย์ได้รับเลือกให้เข้าเรียนที่โรงเรียนบริต ซึ่งเธอเรียนอยู่ที่นั่นเป็นเวลาสองปี ก่อนที่จะลาออกเพราะรู้สึก "อึดอัด" ทั้งนี้ เธอใช้เวลาในช่วงวัยรุ่นไปกับการเรียนแต่งเพลงอย่างมืออาชีพในสตูดิโอช่วงสุดสัปดาห์ด้วย
แหล่งข้อมูลอื่น

เว็บไซต์ทางการ
เรย์ ผลงานเพลงที่ดิสคอกส์
ไบรอัน อีโน

| ไบรอัน อีโน RDI |
| --- | --- |
อีโนในปี 2015
เกิด: ไบรอัน ปีเตอร์ จอร์จ อีโน  (1948-05-15) 15 พฤษภาคม ค.ศ. 1948 (76 ปี) เมลตัน ซัฟฟอล์ก, อังกฤษ
ชื่ออื่น: Eno Brian Peter George Jean-Baptiste de la Salle Eno
อาชีพ: นักดนตรี นักแต่งเพลง โปรดิวเซอร์เพลง ศิลปินทัศนศิลป์ นักออกแบบเสียง นักเขียน นักกิจกรรมการเมือง
ปีปฏิบัติงาน: 1970–ปัจจุบัน
คู่สมรส:   Sarah Grenville (สมรส 1967)  Anthea Norman-Taylor (สมรส 1988) 
บุตร: 3
ญาติ: Roger Eno (brother)
อาชีพทางดนตรี
แนวเพลง: แอมเบียนต์ ดนตรีอิเล็กทรอนิกส์ มินิมอล ป็อป ร็อก
เครื่องดนตรี: คีย์บอร์ด เครื่องสังเคราะห์เสียง ร้อง เบส กีตาร์
ค่ายเพลง: Island Polydor E.G. Obscure Opal Virgin Astralwerks All Saints Rykodisc Warner Bros. Warp
อดีตสมาชิก: Scratch Orchestra Portsmouth Sinfonia Roxy Music Fripp & Eno 801 Harmonia 76 Passengers
 นักดนตรี
เว็บไซต์: brian-eno.net
ไบรอัน ปีเตอร์ จอร์จ อีโน (อังกฤษ: Brian Peter George Eno; /ˈiːnoʊ/ เกิดเมื่อวันที่ 15 พฤษภาคม ค.ศ. 1948) หรือเรียกอีกอย่างว่า อีโน (Eno) เป็นนักดนตรี นักแต่งเพลง โปรดิวเซอร์เพลง และศิลปินทัศนะศิลป์ชาวอังกฤษ เขาเป็นที่รู้จักดีที่สุดในฐานะผู้บุกเบิก ดนตรีแอมเบียนต์และอิเล็กทรอนิกา และยังเป็นผู้โปรดิวเซอร์ ผู้บันทึกเสียง และเขียนงานดนตรี แนวร็อกและป็อปอีกด้วย อีโนซึ่งเรียกตัวเองว่า "ไม่ใช่นักดนตรี" ได้เสนอแนวคิดและแนวทางที่ไม่ธรรมดาให้กับดนตรีร่วมสมัย เขาได้รับการยกย่องว่าเป็นบุคคลที่มีอิทธิพลและสร้างสรรค์ที่สุดคนหนึ่งในเพลงสมัยนิยม ในปี 2019 เขาได้รับเลือกเข้าสู่หอเกียรติยศร็อกแอนด์โรล ในฐานะสมาชิกของวงร็อกซีมิวสิก
ตำบลโพธิ์ชัย (อำเภอพนมไพร)

| ตำบลโพธิ์ชัย |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Pho Chai
ตำบลโพธิ์ชัยที่ตั้งในจังหวัดร้อยเอ็ด
พิกัด: 15°35′46″N 104°5′52″E﻿ / ﻿15.59611°N 104.09778°E﻿ / 15.59611; 104.09778
ประเทศ: ไทย
จังหวัด: ร้อยเอ็ด
อำเภอ: พนมไพร
พื้นที่[ต้องการอ้างอิง]
 • ทั้งหมด: 38.2 ตร.กม. (14.7 ตร.ไมล์)
ประชากร[ต้องการอ้างอิง]
 • ทั้งหมด: 7,631 คน
 • ความหนาแน่น: 200 คน/ตร.กม. (520 คน/ตร.ไมล์)
รหัสไปรษณีย์ : 45140
รหัสภูมิศาสตร์: 450611
เว็บไซต์: www.phochai.go.th/main/ (ทต.โพธิ์ชัย)
 ส่วนหนึ่งของสารานุกรมประเทศไทย
ตำบลโพธิ์ชัย เป็นตำบลหนึ่งในอำเภอพนมไพร จังหวัดร้อยเอ็ด มีพื้นที่ 23,000 ไร่ (38.2 ตารางกิโลเมตร) ประชากร 7,631 คน องค์กรปกครองส่วนท้องถิ่นในพื้นที่ คือ เทศบาลตำบลโพธิ์ชัย ซึ่งครอบคลุมพื้นที่ทั้งหมดของตำบล ยกฐานะจากองค์การบริหารส่วนตำบลโพธิ์ชัยเมื่อวันที่ 1 เมษายน พ.ศ. 2551
คำขวัญ
โพธิ์ชัยถิ่นอุดม
เที่ยวชมหนองผือใหญ่
เลื่องลือไกลสรภัญญะ
สรงน้ำพระธาตุโนนหนองฮาง
งามศร่างไหมหมี่ขิด
แหล่งผลิตเกลือสินเธาว์
หมู่บ้าน

ตำบลโพธิ์ชัย แบ่งออกเป็น 12 หมู่บ้าน ดังนี้
หมู่ที่ 1 บ้านโพธิ์ชัย
หมู่ที่ 2 บ้านหนองผือ
หมู่ที่ 3 บ้านหนองเหล็ก
หมู่ที่ 4 บ้านคำแดง
หมู่ที่ 5 บ้านหนองสมบูรณ์
หมู่ที่ 6 บ้านหนองศรีทอง
หมู่ที่ 7 บ้านสว่าง
หมู่ที่ 8 บ้านดอนบ่อ
หมู่ที่ 9 บ้านดอนแฮด
หมู่ที่ 10 บ้านหนองผือ
หมู่ที่ 11 บ้านหนองสีทอง
หมู่ที่ 12 บ้านทานตะวัน
แหล่งข้อมูลอื่น

เว็บไซต์เทศบาลตำบลโพธิ์ชัย เก็บถาวร 2022-02-05 ที่ เวย์แบ็กแมชชีน
| ด ค กองค์กรปกครองส่วนท้องถิ่นระดับล่างในจังหวัดร้อยเอ็ด |
| --- | --- | --- |
| เทศบาลเมือง |  ร้อยเอ็ด  |  |
| เทศบาลตำบล |  กกกุง  กู่กาสิงห์  เกษตรวิสัย  เกาะแก้ว  ขวาว  คำพอุง  คูเมือง  โคกกกม่วง  โคกล่าม  โคกสูง  จตุรพักตรพิมาน  จังหาร  จำปาขัน  ชมสะอาด  ชัยวารี  ชุมพร  เชียงขวัญ  เชียงใหม่  ดงแดง  ดงสิงห์  ดอกไม้  ดินดำ  ท่าม่วง  ท่าสีดา  ทุ่งกุลา  ทุ่งหลวง  ธงธานี  นาแซง  นาเมือง  นิเวศน์  โนนชัยศรี  โนนตาล  โนนสวรรค์  บ้านนิเวศน์  บ้านบาก  บุ่งเลิศ  ปทุมรัตต์  ปอภาร  ผักแว่น  พนมไพร  พรสวรรค์  โพธิ์ชัย  โพธิ์ทอง (อำเภอโพนทอง)  โพธิ์ทอง (อำเภอศรีสมเด็จ)  โพนทราย  โพนทอง  โพนเมือง  โพนสูง  มะอึ  เมยวดี  เมืองบัว  เมืองไพร  เมืองสรวง  เมืองหงส์  ลิ้นฟ้า  วังหลวง  แวง  ศรีสมเด็จ  สามขา  สีแก้ว  สุวรรณภูมิ  เสลภูมิ  หนองผือ  หนองพอก  หนองหลวง  หนองหิน  หนองฮี  หัวช้าง  หินกอง  อัคคะคำ  อาจสามารถ  อุ่มเม้า  |  |
| องค์การบริหารส่วนตำบล |  กกโพธิ์  กำแพง  กุดน้ำใส  กู่กาสิงห์  เกษตรวิสัย  ขอนแก่น  ขามเปี้ย  ขี้เหล็ก (อำเภอปทุมรัตต์)  ขี้เหล็ก (อำเภออาจสามารถ)  เขวาทุ่ง  ค้อใหญ่  คำนาดี  คำไฮ  แคนใหญ่  โคกสว่าง (อำเภอพนมไพร)  โคกสว่าง (อำเภอหนองพอก)  ช้างเผือก  ชานุวรรณ  ดงกลาง  ดงครั่งน้อย  ดงครั่งใหญ่  ดงลาน  ดอกล้ำ  ดอนโอง  ดูกอึ่ง  ดู่น้อย  เด่นราษฎร์  ท่าหาดยาว  ทุ่งเขาหลวง  ทุ่งทอง  ทุ่งศรีเมือง  เทอดไทย  ธวัชบุรี  นางาม  นานวล  นาโพธิ์  นาเลิง  นาใหญ่  นาอุดม  น้ำคำ  น้ำใส  น้ำอ้อม  โนนรัง  โนนสง่า  โนนสว่าง  บ่อพันขัน  บัวคำ  บัวแดง  บ้านเขือง  บ้านแจ้ง  บ้านดู่  บ้านฝาง  บึงเกลือ  บึงงาม (อำเภอทุ่งเขาหลวง)  บึงงาม (อำเภอหนองพอก)  บึงนคร  ปาฝา  ป่าสังข์  ผาน้ำย้อย  พนมไพร  พรมสวรรค์  พระเจ้า  พระธาตุ  พลับพลา  โพธิ์ทอง  โพธิ์ศรี  โพธิ์ศรีสว่าง  โพธิ์สัย  โพธิ์ใหญ่  ไพศาล  ภูเขาทอง  ภูเงิน  ม่วงลาด  มะบ้า  เมืองทอง  เมืองทุ่ง  เมืองน้อย  เมืองเปลือย  ยางคำ  ยางใหญ่  รอบเมือง (อำเภอเมืองร้อยเอ็ด)  รอบเมือง (อำเภอหนองพอก)  ราชธานี  วังสามัคคี  วารีสวัสดิ์  ศรีโคตร  ศรีวิลัย  ศรีสว่าง  สระแก้ว  สระคู  สระนกแก้ว  สระบัว  สวนจิก  สว่าง  สะอาด  สะอาดสมบูรณ์  สาวแห  สิงห์โคก  แสนชาติ  แสนสุข  หนองแก้ว  หนองขาม  หนองขุ่นใหญ่  หนองแคน  หนองตาไก้  หนองทัพไทย  หนองบัว  หนองไผ่  หนองพอก (อำเภอธวัชบุรี)  หนองพอก (อำเภอหนองพอก)  หนองแวง (อำเภอเกษตรวิสัย)  หนองแวง (อำเภอเมืองร้อยเอ็ด)  หนองแวงควง  หนองหมื่นถ่าน  หนองใหญ่ (อำเภอโพนทอง)  หนองใหญ่ (อำเภอศรีสมเด็จ)  หน่อม  หมูม้น  ห้วยหินลาด  หัวช้าง  หัวโทน  เหนือเมือง  เหล่า  เหล่าน้อย  เหล่าหลวง  โหรา  อาจสามารถ  อีง่อง  อุ่มเม่า  |  |
บางระจัน (ละครโทรทัศน์)

| บางระจัน |
| --- | --- |
แนว: แอ็กชั่น ประวัติศาสตร์
บทประพันธ์: 2558 ไม้ เมืองเดิม
บทละครโทรทัศน์: 2523 สะอาด เปี่ยมพงษ์ศานต์ 2558 คฑาหัสต์ บุษปะเกศ / ฟ้าฟื้น
กำกับโดย: 2523 วรยุทธ พิชัยศรทัต 2558 ภวัต พนังคศิริ
แสดงนำ: 2523 นิรุตติ์ ศิริจรรยา ปนัดดา โกมารทัต กิตติ ดัสกร อัจฉรา เภกะนันทน์ ภูษิต อภิมัน นัยนา คชแสง  2558 พงศกร เมตตาริกานนท์ ณิชารีย์ โชคประจักษ์ชัด พศุตม์ บานแย้ม ศิรพันธ์ วัฒนจินดา ฐกฤต ตวันพงค์ กัญญ์ณรัณ วงศ์ขจรไกล ปรมะ อิ่มอโนทัย สาวิตรี สุทธิชานนท์
ผู้ประพันธ์ดนตรีแก่นเรื่อง: วิเชียร ตันติพิมลพันธ์
ดนตรีแก่นเรื่องเปิด: 2558 "บางระจัน" – พล นพวิชัย
ดนตรีแก่นเรื่องปิด: 2558 "ไม่สายใช่ไหม" – เจนนิเฟอร์ คิ้ม, พล นพวิชัย
ประเทศแหล่งกำเนิด:  ประเทศไทย
ภาษาต้นฉบับ: ไทย
จำนวนฤดูกาล: 1
จำนวนตอน: 18
การผลิต
ผู้จัดละคร: 2523 รัตนาภรณ์ อินทรกำแหง 2558 อรุโณชา ภาณุพันธุ์
ควบคุมงานสร้าง: 2558 อนัญญา พรหมเงิน
ลำดับภาพ: 2558 วันชัย แผงกลาง จรัล อุ้ยประโค นภดล พึ่งพัก ธนิต ศิริมงคล
ความยาวตอน: ~150 นาที
บริษัทผู้ผลิต: 2558 บรอดคาซท์ ไทย เทเลวิชั่น
ออกอากาศ
สถานีโทรทัศน์: 2535–2558 สถานีวิทยุโทรทัศน์ไทยทีวีสีช่อง 3
ออกอากาศ: 2523 4 ตุลาคม – N/A 2558 6 มกราคม – 9 มีนาคม
ละครเรื่องถัดไป: 2558 เสือ (เลือดมังกร)
บางระจัน เป็นละครโทรทัศน์ออกอากาศทางสถานีวิทยุโทรทัศน์ไทยทีวีสีช่อง 3 สร้างจากวรรณกรรมอมตะของ ไม้ เมืองเดิม โดยก่อนหน้านี้เคยถูกสร้างเป็นภาพยนตร์ที่ออกฉายในปี พ.ศ. 2509 ในชื่อ ศึกบางระจัน
สร้างเป็นละครครั้งแรกในปี พ.ศ. 2523 ดำเนินงานสร้างโดย รัตนาภรณ์ อินทรกำแหง กำกับการแสดงโดย วรยุทธ พิชัยศรทัต บทโทรทัศน์โดย สะอาด เปี่ยมพงษ์ศานต์ กำกับรายการโดย มีศักดิ์ นาครัตน์ ออกแบบ-สร้างฉากโดย ฉลอง เอี่ยมวิไล  ออกอากาศทุกวันเสาร์ เวลา 20.40 น. ออกอากาศครั้งแรกวันที่ 4 ตุลาคม 2523
ในปี พ.ศ. 2558 นำกลับมาสร้างใหม่อีกครั้ง สร้างโดยบริษัท บรอดคาซท์ ไทย เทเลวิชั่น จำกัด กำกับการแสดงโดย ภวัต พนังคศิริ อำนวยการผลิตโดย อรุโณชา ภาณุพันธุ์ ออกอากาศทุกวันจันทร์–อังคาร เวลา 20:15–22:45 น.
เรื่องย่อ

ข้อมูลเพิ่มเติม: บางระจัน และ การเสียกรุงศรีอยุธยาครั้งที่สอง
เป็นเรื่องราวที่กล่าวถึงเหตุการณ์ทางประวัติศาสตร์ซึ่งเกิดขึ้นจริง ของกลุ่มชาวบ้านสมัยอยุธยาที่รวมตัวกันเพื่อปกป้องอาณาจักรอยุธยา จากการเข้าตีของกองทัพพม่า ซึ่งนำโดยราชวงศ์โก้นบอง ในสงครามพม่า-สยาม โดยพวกเขาได้ตั้งหมู่บ้านขึ้นมาเรียกว่า "หมู่บ้านบางระจัน" ซึ่งพวกเขาสามารถต้านทานการตีกรุงศรีฯ ได้เป็นเวลานานถึง 5 เดือน โดยได้เสียให้แก่พม่าในวันที่ 20 มิถุนายน พ.ศ. 2309 และหลังจากนั้นไม่นาน ไทยก็ได้เสียกรุงศรีอยุธยาเป็นครั้งที่สอง
เพลงประกอบละคร > พ.ศ. 2558

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "บางระจัน" | วิเชียร ตันติพิมลพันธ์ | วิเชียร ตันติพิมลพันธ์ | พล นพวิชัย | 4:18 |
| 2. | "พรากรัก" | วิเชียร ตันติพิมลพันธ์ | วิเชียร ตันติพิมลพันธ์ | เจนนิเฟอร์ คิ้ม | 4:56 |
| 3. | "ไม่สายใช่ไหม" | วิเชียร ตันติพิมลพันธ์ | วิเชียร ตันติพิมลพันธ์ | เจนนิเฟอร์ คิ้ม พล นพวิชัย | 4:24 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 13:38 |
รางวัลและการเข้าชิง

| ปี | รางวัล | สาขารางวัล | ผู้ได้รับการเสนอชื่อ | ผลการตัดสิน |
| --- | --- | --- | --- | --- |
| 2558 |  รางวัลโทรทัศน์ทองคำ ครั้งที่ 30  | ดาราสนับสนุนชายดีเด่น | พศุตม์ บานแย้ม | ชนะ |
| 2558 |  รางวัลนาฏราช ครั้งที่ 7  | กำกับศิลป์ยอดเยี่ยม | ประเสริฐ โพธิ์ศรีรัตน์ | เสนอชื่อเข้าชิง |
| 2558 |  รางวัลนาฏราช ครั้งที่ 7  | กำกับภาพยอดเยี่ยม | อธิศักดิ์ โตอดิเทพย์ | ชนะ |
| 2558 |  รางวัลนาฏราช ครั้งที่ 7  | ลำดับภาพยอดเยี่ยม | วันชัย แฝงกลาง | เสนอชื่อเข้าชิง |
| 2558 |  รางวัลนาฏราช ครั้งที่ 7  | เครื่องแต่งกายยอดเยี่ยม | กิจจา ลาโพธิ์ | เสนอชื่อเข้าชิง |
| 2558 |  รางวัลนาฏราช ครั้งที่ 7  | เพลงละครยอดเยี่ยม | บางระจัน   ขับร้องโดย พีท พล | เสนอชื่อเข้าชิง |
| 2558 |  รางวัลนาฏราช ครั้งที่ 7  | ทีมนักแสดงยอดเยี่ยม | บางระจัน | เสนอชื่อเข้าชิง |
| 2558 |  รางวัลนาฏราช ครั้งที่ 7  | นักแสดงสมทบชายยอดเยี่ยม | พศุตม์ บานแย้ม | เสนอชื่อเข้าชิง |
| 2558 |  รางวัลนาฏราช ครั้งที่ 7  | นักแสดงสมทบหญิงยอดเยี่ยม | ศิรพันธ์ วัฒนจินดา | เสนอชื่อเข้าชิง |
| 2558 | สีสันบันเทิงอวอร์ดส์ 2015 | ดาวรุ่งชายแห่งปี | พงศกร เมตตาริกานนท์ | ชนะ |
| 2558 | มายาอวอร์ดส์ 2015 | ดาราดาวรุ่งชาย ขวัญใจมหาชน | พงศกร เมตตาริกานนท์ | ชนะ |
| 2559 | ราชบัณฑิตยสภาสรรเสริญ | นักแสดงนำชายผู้ใช้ภาษาไทยดีเด่น | พงศกร เมตตาริกานนท์ | ชนะ |
| 2559 | คมชัดลึก อวอร์ด ครั้งที่ 13 | นักแสดงชายยอดนิยม | พงศกร เมตตาริกานนท์ | เสนอชื่อเข้าชิง |
ดูเพิ่ม

บางระจัน
บางระจัน นวนิยายของ ไม้ เมืองเดิม
ค่ายบางระจัน ภาพยนตร์ไทย พ.ศ. 2482 และ พ.ศ. 2508 กำกับโดย พรานบูรพ์
ศึกบางระจัน ภาพยนตร์ไทย พ.ศ. 2508 นำแสดงโดย สมบัติ เมทะนี สร้างตามนิยายของไม้ เมืองเดิม
บางระจัน ภาพยนตร์ไทย พ.ศ. 2543 กำกับโดย ธนิตย์ จิตนุกูล
บางระจัน 2 ภาพยนตร์ไทย พ.ศ. 2553 กำกับโดย ธนิตย์ จิตนุกูล
การออกอากาศในต่างประเทศ

ประเทศกัมพูชา สถานีโทรทัศน์ช่องพีเอ็นเอ็น (2558)
หญิงลี ศรีจุมพล

| หญิงลี ศรีจุมพล |
| --- | --- |
ชื่อเกิด: นุชนาถ ศรีจุมพล
ชื่อเล่น: หญิงลี ศรีจุมพล
เกิด: 27 มีนาคม พ.ศ. 2526 (41 ปี)
จุดกำเนิด: อำเภอนาโพธิ์ จังหวัดบุรีรัมย์ ประเทศไทย
บิดา: ทองเลื่อน ศรีจุมพล
มารดา: บุญล้อม ศรีจุมพล
อาชีพ: นักร้อง นักแสดง
ปีที่แสดง: พ.ศ. 2548-ปัจจุบัน
ผลงานเด่น: ขาขาวสาวลำซิ่ง,แทงข้างหลัง,หญิงลั้ลลา,ขอใจเธอแลกเบอร์โทร,รอสายคนโสด,แจ๋ว,อยู่เย็นเป็นโสด,เมื่อไหร่จะทำกับฉันบ้าง,ชีวิตดี๊ดี,30 จีบได้,ลำซิ่งลิซึ่ม,เอวดี,ขาขาวสาวรถแห่,คาเฟอีน,อ้อนแม่กินกุ้งแช่ ฯลฯ
สังกัด: เอสพี มิวสิค วาย (2548-2555) แกรมมี่โกลด์ในเครือจีเอ็มเอ็ม แกรมมี่ (2555 - 2566) จีเอ็มเอ็ม มิวสิค (2566 - ปัจจุบัน)
หญิงลี ศรีจุมพล นักร้องเพลงลูกทุ่งหมอลำซิ่ง ในสังกัดค่าย แกรมมี่โกลด์ ในเครือจีเอ็มเอ็ม แกรมมี่ เจ้าของฉายา ลำซิ่งเมียงู ลำซิ่งชิงเกิด เป็นนักร้องลูกทุ่งที่มีชื่อเสียงโด่งดังในปัจจุบันจากผลงานเพลง ขาขาวสาวลำซิ่ง,แทงข้างหลัง,หญิงลั้ลลา,ขอใจเธอแลกเบอร์โทร,รอสายคนโสด,แจ๋ว,อยู่เย็นเป็นโสด,เมื่อไหร่จะทำกับฉันบ้าง,ชีวิตดี๊ดี,30 จีบได้,ลำซิ่งลิซึ่ม,เอวดี,ขาขาวสาวรถแห่,คาเฟอีน,อ้อนแม่กินกุ้งแช่ ฯลฯ
ประวัติ

หญิงลี ศรีจุมพล มีชื่อจริงว่า นุชนาถ ศรีจุมพล และ ธิดารัตน์ ศรีจุมพล ตามลำดับ เป็นชาวอำเภอนาโพธิ์ จังหวัดบุรีรัมย์ เป็นลูกสาวคนกลางในจำนวนพี่น้อง 3 คน ของคุณพ่อทองเลื่อน และแม่บุญล้อม ศรีจุมพล เกิดเมื่อวันที่ 27 มีนาคม พ.ศ. 2526 ชอบและรักการร้องเพลง เคยออกอัลบั้มสังกัดค่าย เอ็ม.ดี.เทป หลังจากนั้นก็กลับไปอยู่บ้านที่บุรีรัมย์ โดยตั้งวงหมอลำซิ่งเองและรับงานเองโดยใช้ชื่อวงว่า หญิงลี ศรีจุมพล (ลำซิ่ง) และทำอัลบั้ม ย่านตกสวรรค์ ด้วยตนเองแต่ไม่ประสบความสำเร็จ จนกระทั่งเธอหมดสัญญากับต้นสังกัดเดิม อ.สวัสดิ์ สารคาม ชักชวนให้เข้ามาทดสอบเสียงที่แกรมมี่ โกลด์ เพราะทางบริษัทต้องการนักร้องแนวลูกทุ่งหมอลำซิ่งอยู่พอดี และก็ผ่านจนได้เซ็นสัญญากับบริษัท มีผลงานแรกคืออัลบั้มชุด ขาขาวสาวลำซิ่ง ชุดที่ 1 โดย อ.สวัสดิ์ สารคาม เป็นผู้ดูแลควบคุม เธอยังมีธรุกิจรีสอร์ทอีกด้วย และเธอได้อัดคลิปประกาศยกมรดก 50 ล้านให้เป็นสาธารกุศล โดยให้ บุ๋ม ปนัดดา เป็นผู้จัดการ
ผลงานเพลง > อัลบั้มเดี่ยว

| ปี | ชื่ออัลบั้ม | รายชื่อเพลง |
| --- | --- | --- |
| 2548 |  ย่านตกสวรรค์ เริ่มออกจำหน่าย : พ.ศ. 2548  สังกัด : เอสพี มิวสิค วาย  รูปแบบการจำหน่าย : CD และ VCD |  มักแล้วอดเอา  แฟนเฮาเป็นผัวเขา  ย่านตกสวรรค์  ดั้งแบนวัดใจ  ผู้บ่าวแว่นดำ  ปิดไฟอายหมอน  ไม่สนคนหนุ่ม  ตกตลึง  บ้ารักเธอ  ตายคามือ  ภาษาใจ  หลอกอยากให้จากไป |
| 2555 |  ชุดที่ 1 ขาขาวสาวลำซิ่ง เริ่มออกจำหน่าย : 30 ตุลาคม พ.ศ. 2555  สังกัด : แกรมมี่ โกลด์ ในเครือ จีเอ็มเอ็ม แกรมมี่  รูปแบบการจำหน่าย : CD, VCD และ DVD |  ขาขาวสาวลำซิ่ง  หลอยฮัก  ใส่ไฟ  แทงข้างหลัง  เฒ่าหัวงู  สาวดิจิตอล  เรื่องชิวชิว  ผู้ชายหลายบ้าน  หญิงลั้ลลา  ขอใจเธอแลกเบอร์โทร  |
| 2558 |  ชุดที่ 2 อยู่เย็นเป็นโสด เริ่มออกจำหน่าย : 31 กรกฎาคม พ.ศ. 2558  สังกัด : แกรมมี่ โกลด์ ในเครือ จีเอ็มเอ็ม แกรมมี่  รูปแบบการจำหน่าย : CD, DVD และ Digital |  อยู่เย็นเป็นโสด  เมื่อไหร่จะทำกับฉันบ้าง  หยอกแล้วบ๊ายบาย  แฟนใหม่ก็เอา แฟนเก่าก็รัก  เข้าใจตรงกันนะ  รักนะ จุ๊บๆ  น้อยใจเพราะไอเลิฟยู  แฟนนินจา  รอสายคนโสด  แจ๋ว |
| 2560 |  ชุดที่ 3 ชีวิตดี๊ดี เริ่มออกจำหน่าย : 18 พฤษภาคม พ.ศ. 2560  สังกัด : แกรมมี่ โกลด์ ในเครือ จีเอ็มเอ็ม แกรมมี่  รูปแบบการจำหน่าย : CD, DVD และ Digital |  ชีวิตดี๊ดี  ช่วยกันเราอยู่ แย่งกันเราอด  ชัด ช่าว  อยากอยู่ในอ้อมกอดเธอ  ข้อดีคือไม่มีเมีย  30 จีบได้ (ร้องแก้จากเพลง 30 ยังแจ๋ว ของ ยอดรัก สลักใจ)  เอารักกลับบ้านเรา  รักซะแล้ว  แชร์กันไปที่รัก  อ้ายหลายใจสิย้ายไปฝั่งลาว |
| 2563 |  ลำซิ่งลิซึ่ม เริ่มออกจำหน่าย : 17 มีนาคม พ.ศ. 2563  สังกัด : แกรมมี่ โกลด์ ในเครือ จีเอ็มเอ็ม แกรมมี่  รูปแบบการจำหน่าย : Digital, MP3 (รวมเพลง) |  ลำซิ่งลิซึ่ม  ซักงักงัก  ไม่รักอย่าหึง ไม่คิดถึงอย่าหวง  สายบันเทิง (Feat. โอ๊ต ปราโมทย์)  ยิ่งเหงา ยิ่งเร้าใจ  เอวดี  โสดเองนักเลงพอ  บ่ปากกะอยากอยู่เด้อ  โชว์ใจ  ขาขาวสาวรถแห่ |
ผลงานเพลง > อัลบั้มพิเศษ

| ปี | ชื่ออัลบั้ม | รายชื่อเพลง |
| --- | --- | --- |
| 2557 |  ชุดพิเศษ มัน ม่วน แซบ 2 เริ่มออกจำหน่าย : 25 กันยายน พ.ศ. 2557  สังกัด : แกรมมี่ โกลด์ ในเครือ จีเอ็มเอ็ม แกรมมี่  รูปแบบการจำหน่าย : CD, DVD, Digital  เป็นอัลบั้มพิเศษ ร้องร่วมกับ ได้แก่ ดอกอ้อ ทุ่งทอง และ ก้านตอง ทุ่งเงิน พร้อมนักร้องลูกทุ่งน้องใหม่ คือ ลำยอง หนองหินห่าว และ สมบูรณ์ ปากไฟ เป็นอัลบั้มพิเศษโดยเป็นโปรเจกต์ของ อาจารย์สวัสดิ์ สารคาม ต่อจากอัลบั้มพิเศษ มัน ม่วน แซบ เมื่อปีที่แล้ว ซึ่งได้รับการตอบรับเป็นอย่างดี |  รอสายคนโสด ศิลปิน หญิงลี ศรีจุมพล  เอาผัวไปเทิร์น ศิลปิน ลำยอง หนองหินห่าว  หนุ่มโคโยต้า ศิลปิน สมบูรณ์ ปากไฟ  น้องมีผัวแล้ว ศิลปิน ดอกอ้อ ทุ่งทอง  อ้ายเขี่ยน้องถิ่ม ศิลปิน ก้านตอง ทุ่งเงิน  แจ๋ว ศิลปิน หญิงลี ศรีจุมพล  จีบเอาสิคะ ศิลปิน ลำยอง หนองหินห่าว  อ้ายดีบ่พอ หรือน้องพอบ่เป็น ศิลปิน สมบูรณ์ ปากไฟ  เกิดมาเพื่อฮักอ้าย ศิลปิน ก้านตอง ทุ่งเงิน  วอนอ้ายลบลายเสือ ศิลปิน ดอกอ้อ ทุ่งทอง  ผัวเก่า ศิลปิน ศร สินชัย  เมียเก่า ศิลปิน ดอกอ้อ ทุ่งทอง |
| 2566 |  Plern Original ถนนคนเพลิน ออกจำหน่าย :  ค่าย : แกรมมี่ โกลด์, จีเอ็มเอ็ม มิวสิค  รูปแบบการจำหน่าย : Digital Download  อัลบั้มพิเศษ Plern Original ถนนคนเพลิน เป็นโปรเจ็กพิเศษที่ทางค่ายเพลงได้ให้ ลำเพลิน วงศกร,ต่าย อรทัย,เต้ย อภิวัฒน์,หญิงลี ศรีจุมพล,แซ็ค ชุมแพ,ไมค์ ภิรมย์พร,รำไพ แสงทอง และศิลปินน้องใหม่ เฟิร์น กัญญารัตน์ |  เพิ่นบ่แม่นผู้สาวเฮา ศิลปิน มนต์แคน แก่นคูน และ ลำเพลิน วงศกร  ฮ้อยฮัก ศิลปิน ต่าย อรทัย และ เต้ย อภิวัฒน์  ทำบุญร่วมชาติ ตักบาตรคนละขัน ศิลปิน หญิงลี ศรีจุมพล และ แซ็ค ชุมแพ  ฮักจนบ่ฮู้สิฮักจังใด๋ ศิลปิน ไผ่ พงศธร และ เฟิร์น กัญญารัตน์  เอิ้นขวัญวันลูกเจ็บ ศิลปิน ไมค์ ภิรมย์พร และ รำไพ แสงทอง |
ผลงานเพลง > ซิงเกิ้ลเดี่ยว

| ปี | ชื่อเพลง | สังกัด | หมายเหตุ |
| --- | --- | --- | --- |
| 2560 | ส้มตำ 4.0 (โฆษณา ไทยชูรส) | แกรมมี่ โกลด์ | - |
| 2561 | O.K. นะคะ (ลำซิ่ง) (ต้นฉบับ แคทรียา อิงลิช) | แกรมมี่ โกลด์ |  |
| 2562 | ที่รักหรือที่พัก | แกรมมี่ โกลด์ | รวมในอัลบั้ม ปฏิทินหัวใจ |
| 2562 | ขวัญใจมหาเชียร์ส (โฆษณา เชียร์ส) | แกรมมี่ โกลด์ |  |
| 2563 | พี่ไท I LOVE YOU (โฆษณา ไทลินอล) | แกรมมี่ โกลด์ |  |
| 2564 | ตัดกรรม | แกรมมี่ โกลด์ |  |
| 2564 | ดื๊อ ดื๊อ ดึ่ม | แกรมมี่ โกลด์ |  |
| 2565 | คาเฟอีน | แกรมมี่ โกลด์ |  |
| 2565 | แซ่บคัก มักหลาย  (ร้องร่วมกับ ตรี ชัยณรงค์) | แกรมมี่ โกลด์ |  |
| 2566 | อ้อนแม่กินกุ้งแช่ | แกรมมี่ โกลด์ |  |
| 2566 | ตั้งวง (ร้องร่วมกับ เพชร พุ่มพวง) | แกรมมี่ โกลด์ |  |
| 2567 | อ่อนแอก็แพ้ไป | แกรมมี่ โกลด์ |  |
| 2567 | เติมรัก Energy | แกรมมี่ โกลด์ |  |
ผลงานเพลง > เพลงประกอบละครและภาพยนตร์

| ปี | ชื่อเพลง | ละคร/ภาพยนตร์ | ช่อง |
| --- | --- | --- | --- |
| 2565 | ฮักแพง (ร้องร่วมกับ ไผ่, หญิงลี, ลำยอง, ตรี, กานต์, ไข่มุก, จา) | ทายาทพันธุ์ข้าวเหนียว | ช่องวัน 31 |
| 2565 | คนบ่ดีกะมีหัวใจ | ทายาทพันธุ์ข้าวเหนียว | ช่องวัน 31 |
ผลงานเพลง > เพลงที่ไปรับเชิญร้อง

เพลงที่หญิงลีได้มีส่วนร่วมในการการร้อง
| ปี | ชื่อเพลง | ศิลปินร่วม | ค่าย | หมายเหตุ |
| --- | --- | --- | --- | --- |
| 2556 | รวมพลคนลูกทุ่ง (ต้นฉบับ คัฑลียา มารศรี) | ศิลปินในภาพยนตร์ | M Pictures | เพลงประกอบภาพยนตร์ รวมพลคนลูกทุ่งเงินล้าน |
| 2557 | Number One | BANKK CA$H | จีเอ็มเอ็ม แกรมมี่ | - |
| 2558 | รักที่ยิ่งกว่ารัก | ธงไชย แมคอินไตย์, กัน นภัทร, แก้ม วิชญาณี, พั้นช์ วรกาญจน์, เปาวลี พรพิมล และ พี สะเดิด | จีเอ็มเอ็ม แกรมมี่ | บทเพลงพิเศษภายใต้โครงการ Bike For Mom ปั่นเพื่อแม่ |
| 2561 | เราและนาย (Special Version) | บอดี้สแลม, โปเตโต้ | จีเอ็มเอ็ม แกรมมี่ | - |
| 2564 | ส่งความสุข | นิว จิ๋ว, ลาบานูน และตรี ชัยณรงค์ | จีเอ็มเอ็ม แกรมมี่ | เพลงประกอบโฆษณา Lactasoy |
| 2565 | ฮักแพง | ไผ่, ต่าย, ลำยอง, ตรี, กานต์, ไข่มุก และจา | แกรมมี่โกลด์ | เพลงประกอบละคร ทายาทพันธุ์ข้าวเหนียว |
| 2565 | แซ่บคัก มักหลาย | ตรี ชัยณรงค์ | แกรมมี่โกลด์ | เพลงพิเศษ Lactasoy |
| 2566 | แฟนจ๋า | รวมศิลปินแกรมมี่โกลด์ | แกรมมี่โกลด์ | ซนซน 40 ปี GMM GRAMMY |
| 2566 | ตั้งวง | เพชร พุ่มพวง | แกรมมี่โกลด์ | - |
| 2566 | ทำบุญร่วมชาติ ตักบาตรคนละขัน | แซ็ค ชุมแพ) | แกรมมี่โกลด์ | รวมในอัลบั้ม ถนนคนเพลิน ออน เดอะ โลด |
ผลงานเพลง > เพลงในโปรเจกต์พิเศษ

| ปี | อัลบั้ม | เพลงที่มี หญิงลี ศรีจุมพล ร้อง |
| --- | --- | --- |
| 2546 | ร็อคคักคัก ชุดที่ 2 บ่ย่านบาป |  บ่ย่านบาป  ฮากขี้เพลี้ย |
| 2558 | 20 ปี แกรมมี่โกลด์ เพลงของฉัน เพลงของเธอ เพลงของเรา ชุดที่ 1 |  รองูเข้าฝัน (ต้นฉบับ ดวงจันทร์ สุวรรณี)  โด เร มี (ต้นฉบับ พรชิตา ณ สงขลา) |
| 2562 | ปฏิทินหัวใจ |  ที่รักหรือที่พัก |
| 2563 | 25 ปี แกรมมี่ โกลด์ 25 ปี แห่งความผูกพัน ฉันและเธอ |  บ่งึดจักเม็ด (ต้นฉบับ ตั๊กแตน ชลดา) |
| 2566 | ซนซน 40 ปี GMM GRAMMY |  แฟนจ๋า (ต้นฉบับ เบิร์ด ธงไชย) (ร้องร่วมกับศิลปินแกรมมี่โกลด์) |
| 2568 | 30 ปี แกรมมี่ โกลด์ |  |
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 9 โมเดิร์นไนน์ทีวี
| ปี พ> ศ. | เรื่อง | บทบาท |
| --- | --- | --- |
| 2557 | หมัดเด็ดเสียงทอง | หญิงยี |

ละครโทรทัศน์ทั้งหมดด้านล่างนี้ออกอากาศทางช่องวัน 31
| ปี พ> ศ. | เรื่อง | บทบาท |
| --- | --- | --- |
| 2565 | ทายาทพันธุ์ข้าวเหนียว | บุญสิตา คำแพงกูล (สิตา) |
| 2568 | รักคุณเท่าช้าง | สีมาย |
ผลงานการแสดง > ภาพยนตร์

| ปี | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2556 | รวมพลคนลูกทุ่งเงินล้าน | - | หญิงลี (ตัวเอง) | - |
ผลงานการแสดง > โฆษณา

กล่องรับสัญญาณ GMM. Z รุ่น HD ร่วมด้วย ต่าย อรทัย,ตั๊กแตน ชลดา,ไผ่ พงศธร และศิลปิน นักร้อง นักแสดงอีกมากมาย (2556)
แอพลิเคชั่น KKBOX ร่วมด้วย ต่าย อรทัย,ตั๊กแตน ชลดา,เปาวลี พรพิมล,ไผ่ พงศธร และ แช่ม แช่มรัมย์ (2557)
รถกระบะ Nissan NP300 Navara (2558)
บริการแจ๋ว จากดีแทค (2558)
Bar B Q Plaza ชุดสุขนัว (2560)
ผงชูรส ตรา ไทยชูรสตราชฎา (ร้องเพลงประกอบโฆษณา เพลง ส้มตำ ไทยชูรส) (2560)
นมถั่วเหลือง ตราแลคตาซอย ร่วมด้วย นิว-จิ๋ว, ลาบานูน และ ตรี ชัยณรงค์ (2564)
Nescafe เนสคาเฟอีน (2566)
ผลงานการแสดง > พรีเซ็นเตอร์

Make up ครีมกันแดดฉ่ำวาว (2561)
ยาสตรีฟลอร่า (2563)